Temeljem članka 3. i članka 15. Zakona o plaćama u lokalnoj (regionalnoj) samoupravi („Narodne novine“, broj 28/10 i 10/23), članka 90.a Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 25. Statuta Općine Ružić („Službeni vjesnik Šibensko-kninske županije“, broj 07/21), Općinsko vijeće Općine Ružić, na svojoj 20. sjednici održanoj dana 18. listopada 2024. godine, donosi

**ODLUKU**

**o visini osnovice i koeficijenta za obračun plaće i drugim pravima**

**općinskog načelnika kada dužnost obavlja profesionalno**

**Članak 1.**

Ovom Odlukom određuju se osnovica i koeficijent za obračun plaće općinskog načelnika u Općini Ružić (u nastavku teksta: dužnosnik) te druga prava dužnosnika iz radnog odnosa.

**Članak 2.**

Plaću dužnosnika čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža, ukupno najviše 20%.

**Članak 3.**

Osnovica za obračun plaće dužnosnika određuje se sukladno Odluci o visini osnovice za obračun plaća državnih dužnosnika („Narodne novine“, broj 88/24).

**Članak 4.**

Koeficijent za obračun plaće načelnika iznosi **2,0**.

**Članak 5.**

Općinski načelnik za vrijeme obavljanja dužnosti, neovisno o tome da li dužnost obavlja profesionalno ili volonterski, ne podliježe obvezi prisustvovanja na radu u propisanom radnom vremenu, nema pravo na godišnji odmor, plaćeni ili neplaćeni dopust, regres, jubilarnu naknadu, dar za djecu, božićnicu niti otpremninu.

**Članak 6.**

Dužnosnik koji dužnost obavlja profesionalno, druga prava iz radnog odnosa ostvaruje u skladu s općim propisima na radu te općim aktima Općine Ružić.

**Članak 7.**

Rješenje o utvrđivanju plaće te drugih prava dužnosnika iz radnog odnosa donosi pročelnik Jedinstvenog upravnog odjela.

**Članak 8.**

Osnovica iz članka 3. ove Odluke i koeficijent za obračun plaće načelnika iz članka 4. ove Odluke primjenjuje se počevši s plaćom za mjesec listopad 2024., koja se isplaćuje u mjesecu studenome 2024.

**Članak 9.**

Danom stupanja na snagu ove Odluke prestaje važiti o visini osnovice i koeficijenta za obračun plaće i drugim pravima općinskog načelnika kada dužnost obavlja profesionalno, („Službeni vjesnik Šibensko-kninske županije“ broj 12/21 i „Službeno glasilo Općine Ružić“, broj 01/23).

**Članak 10.**

Ova Odluka stupa na snagu osmog dana od dana objave u „Službenom glasilu Općine Ružić“.

KLASA: 120-01/24-01/2

URBROJ: 2182/08-02-24-1

Gradac, 18. listopada 2024. godine

OPĆINSKO VIJEĆE OPĆINE RUŽIĆ

PREDSJEDNIK

Ante Duran, v.r.